CELEX: 32010D0083
Language: mt
Date: 2010-02-09 00:00:00
Title: 2010/83/: Deċiżjoni tal-Kummissjoni tad- 9 ta’ Frar 2010 li tistabbilixxi l-klassijiet tal-kapaċità ta’ reazzjoni għan-nar ta’ ċerti prodotti għall-bini fir-rigward ta’ komposti għat-tgħaqqid li jinxfu bl-arja (notifikata bid-dokument numru C(2010) 399) (Test b’relevanza għaż-ŻEE)

11.2.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 38/13
            
         DEĊIŻJONI TAL-KUMMISSJONI
   tad-9 ta’ Frar 2010
   li tistabbilixxi l-klassijiet tal-kapaċità ta’ reazzjoni għan-nar ta’ ċerti prodotti għall-bini fir-rigward ta’ komposti għat-tgħaqqid li jinxfu bl-arja
   (notifikata bid-dokument numru C(2010) 399)
   (Test b’relevanza għaż-ŻEE)
   (2010/83/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 89/106/KEE tal-21 ta’ Diċembru 1988 dwar l-approssimazzjoni ta’ liġijiet, regolamenti u dispożizzjonijiet amministrattivi tal-Istati Membri dwar il-prodotti għall-bini (1), u b’mod partikulari l-Artikolu 20(2) tiegħu,
   Billi:
   
               (1)
            
            
               Id-Direttiva 89/106/KEE tipprevedi li biex jiġu kkunsidrati livelli differenti ta’ ħarsien għax-xogħlijiet ta’ kostruzzjoni fuq livell nazzjonali, reġjonali jew lokali, jista’ jkun meħtieġ li jiġu stabbiliti fid-dokumenti interpretattivi, klassijiet li jikkorrispondu mar-reazzjonijiet tal-prodotti fir-rigward ta’ kull rekwiżit essenzjali. Dawn id-dokumenti ġew ippubblikati bħala l-“Komunikazzjoni tal-Kummissjoni fir-rigward tad-dokumenti interpretattivi tad-Direttiva 89/106/KEE (2)”.
            
         
               (2)
            
            
               Fir-rigward tar-rekwiżit essenzjali għas-sikurezza f’każ ta’ nar, id-dokument interpretattiv Nru 2 jelenka għadd ta’ miżuri interrelatati li flimkien jagħtu definizzjoni tal-istrateġija tas-sikurezza kontra l-ħruq li se tiġi żviluppata b’modi differenti fl-Istati Membri.
            
         
               (3)
            
            
               Id-Dokument Interpretattiv Nru 2 jidentifika waħda minn dawk il-miżuri bħala l-limitazzjoni tal-bidu u l-firxa tan-nar u d-duħħan f’żona partikolari billi jiġi limitat il-potenzjal tal-prodotti tal-kostruzzjoni li jikkontribwixxu għall-iżvilupp sħiħ tan-nirien.
            
         
               (4)
            
            
               Il-livell ta’ din il-limitazzjoni jista’ jiġi espress biss f’termini tal-livelli differenti ta’ reazzjonijiet għan-nar tal-prodotti fl-applikazzjoni aħħarija tagħhom.
            
         
               (5)
            
            
               Għal soluzzjoni armonizzata, ġiet adottata sistema ta’ klassijiet fid-Deċiżjoni tal-Kummissjoni 2000/147/KE tat-8 ta’ Frar 2000 li timplementa d-Direttiva tal-Kunsill 89/106/KEE rigward il-klassifikazzjoni tar-reazzjoni għan-nar tal-prodotti għall-bini (3).
            
         
               (6)
            
            
               Fil-każ ta’ komposti għat-tgħaqqid li jinxfu bl-arja, jeħtieġ li tintuża l-klassifikazzjoni stabbilita fid-Deċiżjoni 2000/147/KE.
            
         
               (7)
            
            
               Il-kapaċità ta’ reazzjoni għan-nar ta’ ħafna mill-prodotti u/jew materjali tal-kostruzzjoni, skont il-klassifikazzjoni prevista fid-Deċiżjoni 2000/147/KE, hija stabbilita sewwa u magħrufa biżżejjed mir-regolaturi tan-nirien fl-Istati Membri, tant li ma jeħtieġu l-ebda testijiet għal din il-karatteristika partikolari ta’ reżistenza.
            
         
               (8)
            
            
               Il-miżuri previsti f’din id-Deċiżjoni huma skont l-opinjoni tal-Kumitat Permanenti dwar il-Kostruzzjoni,
            
         ADOTTAT DIN ID-DEĊIŻJONI:
   Artikolu 1
   Il-prodotti u/jew il-materjali tal-kostruzzjoni li jissodisfaw ir-rekwiżiti kollha tal-karatteristika tar-“reazzjoni għan-nar” mingħajr ħtieġa ta’ aktar testijiet huma stipulati fl-Anness.
   Artikolu 2
   Il-klassijiet speċifiċi li għandhom jiġu applikati għal prodotti u/jew materjali differenti tal-kostruzzjoni, skont il-klassifikazzjoni tar-reazzjonijiet għan-nar adottata fid-Deċiżjoni 2000/147/KE, huma stipulati fl-Anness ta’ din id-Deċiżjoni.
   Artikolu 3
   Il-prodotti għandhom jiġu kkunsidrati f’rabta mal-applikazzjoni tal-użu aħħari tagħhom, fejn rilevanti.
   Artikolu 4
   Din id-Deċiżjoni hija indirizzata lill-Istati Membri.
   
      Magħmul fi Brussell, id-9 ta’ Frar 2010.
      
         
            Għall-Kummissjoni
         
         Günter VERHEUGEN
         
            Viċi President
         
      
   
   
      (1)  ĠU L 40, 11.2.1989, p. 12.
   
      (2)  ĠU C 62, 28.2.1994, p. 1.
   
      (3)  ĠU L 50, 23.2.2000, p. 14.
   
      ANNESS
      It-tabella murija f’dan l-anness telenka l-prodotti u/jew il-materjali għall-bini li jissodisfaw il-ħtiġijiet kollha tal-karatteristika tal-imġieba “reazzjoni għan-nar” mingħajr ħtieġa ta’ testijiet.
      
         Tabella
      
      
         Klassijiet tal-kapaċità ta’ reazzjoni għan-nar ta’ komposti għat-tgħaqqid li jinxfu bl-arja
      
      
                  Prodott (1)
                  
               
               
                  Karatteristiċi tal-prodotti għas-sistema ta’ tgħaqqid
               
               
                  Kontenut massimu organiku
                  (% fil-piż)
               
               
                  Klassi (2)
                  
               
            
                  Komposti għat-tgħaqqid li jinxfu bl-arja għat-twavel tal-ġipsum użati flimkien ma’ tejp tal-karta għat-tgħaqqid. Pejst lest għall-użu, jew trab li jitħallat bl-ilma, fuq kull sustrat ta’ mill-inqas klassi A2-s1,d0 bi ħxuna ta’ mill-inqas 6 mm u b’densità ta’ mill-inqas 700 kg/m3 (minbarra l-uċuħ tal-art)
               
               
                  Komposti għat-tgħaqqid li jinxfu bl-arja tat-tipi 1 A, 2 A u 3 A u tejp tal-karta għat-tgħaqqid (3) skont l-EN 13963
               
               
                  7,0 
               
               
                  A2-s1,d0
               
            
         (1)  Id-densità tal-kompost għat-tgħaqqid imxarrab mill-inqas 1,1 kg/litru (1 100 kg/m3).
      
         (2)  Il-Klassi kif prevista fit-Tabella 1 tal-Anness tad-Deċiżjoni tal-Kummissjoni 2000/147/KE.
      
         (3)  Il-wisa’ massimu tat-tejp tal-karta għat-tgħaqqid: 55 mm; Il-massa massima tat-tejp tal-karta għat-tgħaqqid għal kull unità ta’ erja: 135 g/m2.